
a víz- és csatornadíjak megállapításáról szóló 16/1999.(XI.26.) sz. Kt. rendelet módosításáról szóló …../2012.(V…..) önkormányzati rendelethez

Általános indokolás

A víziközmű-szolgáltatásról szóló 2011. évi CCIX. törvény 93. § (1) és (2) bekezdése hatályon kívül helyezte az árak megállapításáról szóló 1990. évi LXXXVII. törvény mellékletében az önkormányzatokat a víz- és csatornadíjak megállapítására felhatalmazó rendelkezést. 
Martfű Város Önkormányzatának Képviselő-testülete a 37/2011.(XII.16.) önkormányzati rendeletével 2012. január 1. napjától törvényi felhatalmazás nélkül állapította meg a víz- és csatornadíjakat, mely szabályozás a 16/1999.(XI.26.) sz. Kt. rendelet 1. számú melléklete helyébe lépett.
Tekintettel arra, hogy a Képviselő-testület hatáskör hiányában szabályozta a víz- és csatornadíjakat, a Jász-Nagykun-Szolnok Megyei Kormányhivatal törvényességi felhívást intézett.
A felhívásnak eleget téve, valamint a jogszerűség helyreállítása érdekében  a 16/1999.(XI.26.) sz. Kt. rendelet 1. számú mellékletét 2012. január 1. napjával visszamenőleg hatályon kívül kell helyezni.

Részletes indokolás

Az 1. §. tartalmazza a 16/199.(XI.26.) önkormányzati rendelet 2012. január 1. napján hatályba lépett 1 számú mellékletének 2012. január 1 napjától történő hatályon kívül helyezését.

A 2. §. a hatályba léptető és hatályt vesztő rendelkezéseket tartalmazza.

